રમતગમતથી વ્યક્તિથી માંડીને સમગ્ર રાષ્ટ્રનો વિકાસ શક્ય છે. રાષ્ટ્રને દુનિયામાં ઓળખ મળે છે. આપણે જે કોઈ પણ ક્ષેત્રમાં હોઈએ ત્યાં રહીને રમત ક્ષેત્રે કંઈક પ્રદાન કરવાનો સંકલ્પ કરીએ, કારણ કે ‘ખેલેગા ઇન્ડિયા તો બઢેગા ઇન્ડિયા.’ રમત-ગમત ક્ષેત્રે કાર્યરત યુવક-યુવતીઓની જીવન પદ્ધતિ નિત્યનવીન, આકર્ષક હોય છે. સફળતા, અત્યંત પ્રોત્સાહક. ટીમ તરીકે રાજ્ય કે દેશ માટે રમવા/જીતવાની તક, અત્યંત ગૌરવશાળી. તેની સાથે જોડાયેલ દરેક સંસ્થા, નિષ્પક્ષ, નિયમોને વરેલ અને ખેલાડીઓને પ્રોત્સાહિત કરવા સાથે સરકાર-કોર્પોરેટ દુનિયા અને સમાજ તેમને યોગ્ય માન-સન્માન આપે તો ભારત રમશે - ભારત જીતશે અને પ્રત્યેક રમતમાં વિશ્ર્વમાં નામના મેળવશે.